Diari Oficial de la Generalitat Valenciana


Sumari del DOGV 8937, del 27-10-2020 (2020/8836)

RESOLUCIÓ de 21 d'octubre de 2020, de la Vicepresidència i Conselleria d'Igualtat i Polítiques Inclusives, per la qual es notifica i resol el procediment de concurrència competitiva de subvencions adreçades a programes de prevenció i protecció de xiquets, xiquetes i adolescents, de la convocatòria de programes capítol IV, línia S4976.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8836


Data del document
:   21-10-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 d'octubre de 2020, de la Vicepresidència i Conselleria d'Igualtat i Polítiques Inclusives, per la qual es notifica i resol el procediment de concurrència competitiva de subvencions adreçades a programes de prevenció i protecció de xiquets, xiquetes i adolescents, de la convocatòria de programes capítol IV, línia S4976. [2020/8836]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds regulades i convocades en virtut de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020, es resol aquesta convocatòria amb base en els següents:  
  
  
Antecedents de fet  
I) En el Diari Oficial de la Generalitat Valenciana número 8710, de 3 de gener de 2020, es va publicar la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020.  
II) En el Diari Oficial de la Generalitat Valenciana número 8756, de 6 de març de 2020, es va publicar la Resolució de 4 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020 (línies S1327 i S4976).  
Existeix crèdit adequat i suficient per a l'adopció d'aquest acord, a càrrec del programa pressupostari 313.30, Infància i adolescència, capítol IV, codi línia S4976 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de Pressupostos de la Generalitat per a l'any 2020, consignació pressupostaria: 372.564,39 euros.  
L'import total de la línia es distribueix en els programes següents:  
Programa I: prevenció del maltractament i abús sexual infantil. Codi I.01: 12.000,00 euros.  
Programa II: foment de l'acolliment familiar i formació de famílies acollidores i adoptives. Codi II.01: 172.564,39 euros.  
Programa III: actuacions preventives de suport. Codi III.01: 188.000,00 euros.  
III) En el Diari Oficial de la Generalitat Valenciana número 8829, de 8 de juny de 2020, es va publicar el Decret llei 5/2020, de 29 de maig, del Consell, de mesures urgents en l'àmbit dels serveis socials en suport al tercer sector d'acció per la Covid-19, i en virtut de la declaració de l'estat d'alarma, per Reial decret 463/2020, de 14 de març, i les seues successives prorrogues. En el qual s'estableixen mesures temporals de limitació de la lliure circulació de les persones en tot el territori de l'Estat i de contenció en l'àmbit social, educatiu, cultual, recreatiu, esportiu i d'oci, entre altres, amb la finalitat de protegir la salut de la ciutadania i reforçar el Sistema Nacional de Salut.  
Davant aquesta situació excepcional, correspon als poders públics garantir el funcionament dels serveis essencials de la ciutadania que deriven dels drets fonamentals reconeguts per la Constitució. El Decret llei 5/2020, de 29 de maig, té com a objectiu establir les mesures necessàries de flexibilització, per al compliment de la finalitat de les subvencions i evitar efectes desfavorables a persones i entitats beneficiàries.  
  
IV) De conformitat en el que es preveu en l'article 20 i següents de l'Ordre 8/2016, de 8 d'abril (DOGV 7760, 14.04.2016), de la Conselleria d'Igualtat i Polítiques Inclusives, per la qual s'aproven les bases reguladores de les ajudes dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, es va realitzar la instrucció del procediment, la comprovació de compliment dels requisits per a accedir a la subvenció i la valoració dels programes presentats.  
V) L'article 22 de l'Ordre 8/2016, de 8 d'abril, estableix que la comissió de valoració elaborarà una relació ordenada de sol·licitants de les ajudes convocades d'acord amb els criteris establits en aquestes bases i les condicions de concessió que s'establisquen en la corresponent convocatòria, proposant a l'òrgan competent per a la concessió de les ajudes la relació prioritzada de beneficiaris d'acord amb el límit del crèdit existent per a cada convocatòria. Així mateix elaborarà una prelació de les sol·licituds que es propose desestimar per falta de crèdit. La comissió de valoració es va constituir el 10 de juliol de 2020 a l'efecte del que es preveu en l'article 22 de l'Ordre 8/2016, de 8 d'abril, i va acordar proposar:  
a) Concedir una subvenció a cadascuna de les entitats indicades en l'annex I per la quantia que s'hi expressa.  
b) Desestimar les sol·licituds referides en l'annex II d'aquesta resolució.  
  
Fonaments de dret  
Primer. La vicepresidenta i consellera d'Igualtat i Polítiques Inclusives és competent per a resoldre aquest expedient i atorgar subvenció, d'acord amb l'article 160.4.c de la Llei 1/2015, de 6 de febrer (DOGV 7464, 12.02.2015), de la Generalitat, d'hisenda pública, del sector públic instrumental i de subvencions.  
Segon. D'acord amb el que es disposa en la Resolució de 29 de febrer de 2016 (DOGV 7736, 08.03.2016), de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, la resolució de la subvenció està delegada en les persones titulars de les direccions generals.  
Tot això en relació amb les competències que actualment té atribuïdes la Direcció General d'Infància i Adolescència, segons el Decret 14/2018, de 23 de febrer (DOGV 8251, 09.03.2018), del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
Tercer. El règim jurídic aplicable a la concessió de subvencions públiques es troba regulat en l'esmentada Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre (BOE 276, 18.11.2003), general de subvencions, i en el Reglament d'aquesta llei, aprovat pel Reial decret 887/2006, de 21 de juliol (BOE 176, 25.07.2006).  
Quart. Aquesta subvenció es concedeix a l'empara del que es disposa en l'Ordre 8/2016, de 8 d'abril (DOGV 7760, 14.04.2016), de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de concessió de subvencions dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, i en la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020.  
Cinqué. Les entitats subvencionades hauran de complir les obligacions assenyalades en la base 26 de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
Sisé. El règim de lliurament serà l'establit en l'article 44.1.d, apartat segon, de la Llei 10/2019, de 27 de desembre, Pressupostos de la Generalitat per a l'exercici 2020, que és el següent: «Les subvencions destinades als serveis socials especialitzats: quan vagen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials [...], podrà lliurar-se immediatament, una vegada es concedisquen, fins al 65 per cent del seu import i el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.»  
  
No obstant això, el Decret llei 5/2020, de 29 de maig, del Consell, de mesures urgents en l'àmbit dels serveis socials i en suport al tercer sector d'acció per la Covid-19, i en virtut de la declaració de l'estat d'alarma declarat per Reial decret 463/2020, de 14 de març, resol en l'apartat 2 del seu article únic, respecte de la línia de subvenció S4976, entre altres: «S'anticiparà el 100 per cent de l'import de l'ajuda concedida, sense que siguen d'aplicació ni la limitació de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ni les excepcions de l'article 44 de la Llei 10/2019, de 27 de desembre, de pressupostos de la Generalitat per a l'exercici 2020.»  
Seté. La justificació de la despesa es realitzarà de conformitat amb el que es disposa en les bases vint-i-nou, trenta i trenta-una de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
La subvenció concedida que incloga el període comprés entre l'1 de gener i el 30 de setembre de 2020 haurà d'haver-se justificat, com a màxim, el 31 d'octubre de 2020, i no podran presentar-se justificacions de la despesa efectuada en l'any 2020 amb posterioritat al 31 de gener de 2021.  
No obstant l'anterior, el Decret llei 5/2020, de 29 de maig, del Consell, de mesures urgents en l'àmbit dels serveis socials i en suport al tercer sector d'acció per la Covid-19, i en virtut de la declaració de l'estat d'alarma decretat per Reial decret 463/2020, de 14 de març, resol en l'apartat 1 del seu article únic, respecte de la línia de subvenció S4976, entre altres: «S'àmplia fins al 31 de març de 2021 el termini de realització d'actuacions subvencionables dels projectes vinculats a les línies de subvenció referides.»  
Huité. Correspondrà el reintegrament de les quantitats percebudes o la seua minoració, en els supòsits previstos i en la forma establida en la base 36 de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
Vistos els preceptes legals esmentats, i altres de general i pertinent aplicació, resolc:  
  
Primer  
Concedir a les entitats relacionades i identificades en l'annex I una subvenció per al finançament dels programes sol·licitats per cadascuna d'elles per l'import indicat en el mateix annex.  
  
Segon  
Denegar la concessió de subvenció a les entitats relacionades i identificades en l'annex II per no haver arribat a la puntuació mínima exigida.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant de l'òrgan que va dictar l'acte, en el termini d'un mes a comptar des de l'endemà de la seua notificació, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 21 d'octubre de 2020. La vicepresidenta i consellera d'Igualtat i Polítiques Inclusives, p. d. (R 29.02.2016), la directora general d'Infància i Adolescència: Rosa Josefa Molero Mañes.